
PROTOCOL
privind transferul dreptului de proprietate asupra bunurilor achiziționate prin proiectul 
“ Dotarea cu mobilier, materiale didactice și echipamente digitale a unităților de învățământ preuniversitar și a unităților conexe din județul Călărași” către UAT Orașul Fundulea
.
I. Preambul
Având în vedere:
· Planul Național de Redresare și Reziliență al României (PNRR), care urmărește asigurarea unui echilibru între prioritățile Uniunii Europene și necesitățile de dezvoltare ale României, prin implementarea unor proiecte și programe esențiale ce sprijină reziliența, capacitatea de adaptare și dezvoltarea sustenabilă, prin reforme și investiții majore finanțate din Mecanismul de Redresare și Reziliență;
	- Ordinul Ministrului Educației nr. 6423/2022 privind aprobarea Ghidului Solicitantului pentru lansarea apelului de proiecte: ”Dotarea cu mobilier, materiale didactice și echipamente digitale a unităților de învățământ preuniversitar și a unităților conexe”, finanțat prin Planul Național pentru Redresare și Reziliență al României - Componenta 15 – Educație, cu modificările și completările ulterioare;
           - Apelul de proiecte „Dotarea cu mobilier, materiale didactice și echipamente digitale a unităților de învățământ preuniversitar și a unităților conexe”, lansat în cadrul Planului Național de Redresare și Reziliență – Componenta 15 – Educație, Reforma 4. Crearea unei rute profesionale complete pentru învățământul tehnic superior; Investiția 13. Echiparea laboratoarelor informatice din școlile de educație și formare profesională (EFP); Investiția 14. Echiparea atelierelor de practică din unitățile de învățământ profesional și tehnic; Reforma 5. Adoptarea cadrului legislativ pentru digitalizarea educației; Investiția 9. Asigurarea echipamentelor și a resurselor tehnologice digitale pentru unitățile de învățământ; Reforma 6. Actualizarea cadrului legislativ pentru a asigura standarde ecologice de proiectare, construcție și dotare în sistemul de învățământ preuniversitar; Investiția 11. Asigurarea dotărilor pentru sălile de clasă preuniversitare și laboratoarele/atelierele școlare, cu modificările și completările ulterioare;
· Contractul de finanțare nr. 27 DOT/25.07.2023, încheiat între Județul Călărași prin Consiliul Județean Călărași și Unitatea Executivă pentru Finanțarea Învățământului Superior, a Cercetării, Dezvoltării și Inovării, denumită în continuare (UEFISCDI), în numele și pentru Ministerul Educației, cu modificările și completările ulterioare;
 - Hotărârea Consiliului Local nr. 	, prin care UAT Orașul Fundulea a aprobat participarea și preluarea în administrare a bunurilor achiziționate in cadrul proiectului: „Dotarea cu mobilier, materiale didactice și echipamente digitale a unităților de învățământ preuniversitar și a unităților conexe din județul Călărași”;
Cunoscând importanța cooperării instituționale în vederea realizării obiectivelor asumate în cadrul PNRR, părțile semnatare convin asupra încheierii prezentului Protocol, în conformitate cu legislația în vigoare și angajamentele contractuale asumate prin contractul de finanțare nr. 27 DOT/25.07.2023, cu modificările și completările ulterioare;
II. Părțile
1. Unitatea Administrativ Teritorială Județul Călărași, prin Consiliul Județean Călărași, cu sediul în municipiul Călărași, jud. Călărași, Str. 1 Decembrie 1918, nr. 1, telefon: +40.242.331.591, fax: +40.242.331.609, CUI 4294030, reprezentat prin domnul Vasile ILIUȚĂ, Președinte;
2. Unitatea Administrativ Teritorială Orașul Fundulea cu sediul în orașul Fundulea, str. Mihail Kogălniceanu, nr. 18, județul Călărași, Cod poștal 915200, telefon/ fax: 0242.642.084/0242.642.039, cod de înregistrare fiscală 3797131, e- mail: primariafundulea@yahoo.com, reprezentată prin d- nul Dorel DOROBANȚU, Primar.
III. Scopul Protocolului
Art. 3.1 Părțile semnatare convin să transfere dreptul de proprietate cu titlu gratuit al bunurilor (echipamente digitale, mobilier, materiale didactice) achiziționate de Județul Călărași _ Consiliul Județean Călărași prin proiectul “ Dotarea cu mobilier, materiale didactice și echipamente digitale a unităților de învățământ preuniversitar și a unităților conexe din județul Călărași”, finanțat prin Planul Național de Redresare și Reziliență - Componenta 15 – Educație, cu scopul utilizării acestora, exclusiv, pentru activități care au scop educațional.
3.2. Transferul de proprietate cu titlu gratuit se face în baza art. 5 alin. (33), (34) din Contractul de finanțare nr. 27DOT/25.07.2023 și prevederile Acordului de parteneriat nr. 4916/16.03.2023.
IV. Obiectul Protocolului
Art. 4. Obiectul Protocolului îl constituie transferul dreptului de proprietate cu titlu gratuit asupra bunurilor achiziționate prin proiectul “ Dotarea cu mobilier, materiale didactice și echipamente digitale a unităților de învățământ preuniversitar și a unităților conexe din județul Călărași” finanțat prin Planul Național de Redresare și Reziliență - Componenta 15 – Educație, către beneficiarul real UAT Orașul Fundulea.
V. Durata Protocolului
Art. 5.1 Prezentul Protocol este valabil până la data la care proiectul prevăzut la art. 3.1 este implementat, prin îndeplinirea condițiilor privind sustenabilitatea și durabilitatea acestuia, dar nu mai târziu de data expirării duratei normate de utilizare.
Art.5.2 Durata protocolului poate fi prelungită de drept, prin acordul părților, în cazul în care perioada de sustenabilitate a proiectului se prelungește prin acte adiționale.
VI. Obligațiile Părților
În conformitate cu prevederile legislative în vigoare, părților revin următoarele obligații:
Art. 6.1 Obligațiile Județului Călărași - Consiliul Județean Călărași:
a) Predă către UAT Orașul Fundulea toate documentele privind transferul dreptului de proprietate gratuit, precum și toate documentele bunurilor (echipamente digitale, mobilier, materiale didactice) așa cum au fost preluate de la furnizor (documentele de recepție, certificatele de garanție, certificatele de conformitate, etc).
b) Sprijină beneficiarul în demersurile legale necesare folosirii bunurilor pe perioada de sustenabilitate a proiectului, respectiv perioada de garanție a produselor, în relația cu furnizorii produselor.
Art. 6.2 UAT beneficiar va respecta următoarele condiții cumulative obligatorii:
a)  Transmite in conformitate cu legislația in vigoare, către unitatea de învățământ  cu personalitate juridică, Școala Gimnazială „ Mircea Nedelciu” Fundulea, beneficiar final, bunurile/dotările  primite, cu scopul utilizării acestora, exclusiv, pentru activități didactice, sportive și extrașcolare cu elevii/copiii, conform Proceselor verbale de predare – primire si recepție cantitativa, Proceselor verbale de montaj, punere in funcțiune, recepție calitativă si instruire, încheiate cu ocazia recepției produselor.
b) Asigură utilizarea de către unitatea/ unitățile de învățământ a echipamentelor digitale, mobilierului și materialelor didactice in condiții de siguranță pentru evitarea sustragerii/degradării acestor înainte de data expirării duratei normate de utilizare/ sau a perioadei de durabilitate a proiectului, oricare intervine ultima.
VII. Încetarea Protocolului
Art. 7.1 Prezentul Protocol încetează prin:
a) acordul scris al Părților;
b) rezilierea de drept invocată de una dintre Părți, în cazul neîndeplinirii sau îndeplinirii defectuoase a obligațiilor de către cealaltă parte;
c) ajungerea la termen;
d) Denunțarea unilaterală, cu notificare prealabilă de 30 zile.
VIII. Forța Majoră
Art. 8.1 Prin forță majoră se înțelege un eveniment imprevizibil și de neînlăturat, independent de voința părților, care împiedică executarea obligațiilor contractuale.
Art. 8.2 Partea care invocă forța majoră trebuie:
a) Să notifice în scris cealaltă parte în termen de 1 zi de la apariție;
b) Să transmită dovada forței majore în termen de 5 zile;
c) Să anunțe încetarea situației de forță majoră în termen de 2 zile;
d) Să ia toate măsurile pentru limitarea consecințelor
Art. 8.3 Dacă situația de forță majoră durează mai mult de 5 zile, fiecare parte poate denunța unilateral protocolul fără a solicita daune.
Art. 8.4 Cazul fortuit are același efect exonerator de răspundere ca și forța majoră
IX. Limitele Protocolului
Art. 9.1 Pe tot parcursul colaborării, părțile vor acționa în limitele competențelor legale și ale atribuțiilor specifice.
Art. 9.1 Prezentul Protocol nu poate genera alte efecte patrimoniale între părți decât cele stipulate expres.
X. Confidențialitate
Art. 10.1 Părțile se angajează să păstreze confidențialitatea tuturor informațiilor obținute în legătură cu acest Protocol.
Art. 10.2 Excepțiile de la confidențialitate sunt posibile numai:
a) Cu acordul expres al celeilalte părți;
b) Când sunt impuse de legislația în vigoare.
Art. 10.3 Prelucrarea datelor cu caracter personal se face în conformitate cu Regulamentul (UE) 2016/679 (GDPR).
XI. Reguli de Cooperare
Art. 11. 1 Cooperarea se realizează cu respectarea strictă a atribuțiilor și competențelor părților semnatare, prevăzute de lege și de prezentul protocol.
Art. 11. 2 În cazul în care, pe perioada de valabilitate a prezentului protocol, vor intra în vigoare sau se vor abroga acte normative din domeniul specific, scopul și obiectivele protocolului se vor adapta corespunzător.
Art. 11. 3 Niciuna dintre prevederile prezentului protocol nu poate fi interpretată ca impunând vreuneia dintre părți obligații de natură financiară ori susținerea unor activități cu costuri disproporționate în raport cu cele corespunzătoare activităților ei curente.
Art. 11. 4 Pentru soluționarea litigiilor, Părțile vor depune toate eforturile pentru a rezolva pe care amiabilă, prin negocieri directe, orice neînțelegere sau dispută care se poate ivi între ele, în cadrul sau în legătură cu îndeplinirea obiectivelor stabilite prin protocolul.
Art. 11.5 Dacă după cincisprezece (15) zile de la începerea acestor tratative, părțile nu reușesc să rezolve în mod amiabil o divergență apărută, fiecare parte poate solicita ca disputa să se soluționeze de către instanțele judecătorești competente.
XII. Dispoziții finale
Art. 12.1. În baza protocolului de predare - primire, se vor efectua operațiunile financiar-contabile de scoatere din evidența contabilă a UAT Județul Călărași, respectiv de introducere în evidența contabilă a UAT Orașul Fundulea a bunurilor/dotărilor mobile  (echipamente digitale, mobilier, materiale didactice) ce fac obiectul transmiterii.
Art. 12.2. În baza Contractelor de achiziție publică de furnizare produse  încheiate in cadrul contractului de finanțare , furnizorii, vor asigura UAT-ul beneficiar de:
a) Remedierea unor defecțiuni ale produselor în cazul unei solicitări de intervenție venită din partea beneficiarului/Utilizatorului;
b) Rezolvarea defecțiunilor în termenul de garanție.;
c) Efectuarea reparațiilor și reviziilor necesare în ateliere service autorizate ce dispun de personal și dotare tehnică adecvată în perioada de garanție, conform specificațiilor tehnice
d) Asigurarea suportului tehnic, conform specificațiilor tehnice;
Art. 12.3 Prezentul Protocol se interpretează și aplică conform legislației din România.
Art. 12.4 Orice modificare a Protocolului se face prin act adițional, semnat de ambele părți.
Art. 12.5 Prezentul protocol intră în vigoare la data semnării și înregistrării sale de către ultima parte semnatară.
Prezentul Protocol de cooperare a fost încheiat astăzi, 	, în 2 (două) exemplare originale, câte unul pentru fiecare parte.

